DEĊIŻJONI TAL-KUMMISSJONI
tat-23 ta’ April 2007
li tistabbilixxi, għas-sena tas-suq 2007/2008, l-ammonti ta’ għajnuna għad-diversifikazzjoni u l-għajnuna addizzjonali għad-diversifikazzjoni li għandhom jingħataw taħt l-iskema temporanja għar-ristrutturazzjoni ta’ l-industrija taz-zokkor fil-Komunità
(notifikata taħt id-dokument numru C(2007) 1717)
(It-testi bl-Ispanjol, biċ-Ċek, bil-Grieg, bit-Taljan, bil-Latvjan, bl-Ungeriż, bil-Portugiż, bis-Slovakk, bis-Sloven, bl-Iżvediż u bil-Finlandiż biss huma awtentiċi)
(Test b’relevanza għaż-ŻEE)
(2007/278/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 320/2006 ta’ l-20 ta’ Frar 2006 li jistabbilixxi skema temporanja ta’ ristrutturazzjoni għall-industrija taz-zokkor fil-Komunità, u r-Regolament emendat (KE) Nru 1290/2005 dwar l-iffinanzjar tal-politika agrikola komuni (1),
Wara li kkunsidrat ir-Regolament tal-Kummissjoni (KE) Nru 968/2006 tas-27 ta’ Ġunju 2006 li jistabbilixxi regoli dettaljati għall-implementazzjoni tar-Regolament tal-Kunsill (KE) Nru 320/2006 li jistabbilixxi skema temporanja ta’ ristrutturazzjoni għall-industrija taz-zokkor tal-Komunità (2), u b’mod partikolari l-Artikolu 13(1) tiegħu,
Billi:
(1)
Sal-31 ta’ Marzu 2007, il-Kummissjoni għandha tistabbilixxi l-ammonti li għandhom jiġu allokati lil kull Stat Membru kkonċernat, bħala għajnuna għad-diversifikazzjoni, skond l-Artikolu 6 tar-Regolament (KE) Nru 320/2006, għall-għajnuna addizzjonali għad-diversifikazzjoni skond l-Artikolu 7 ta’ l-istess Regolament, u għall-għajnuna tranżitorja lil ċerti Stati Membri, skond l-Artikolu 9 ta’ l-istess Regolament.
(2)
L-ammonti ta’ għajnuna għad-diversifikazzjoni u ta’ l-għajnuna addizzjonali għad-diversifikazzjoni huma kkalkulati abbażi tat-tunnellati tal-kwota taz-zokkor irrenunzjati fis-sena tas-suq 2007/2008 fl-Istat Membru kkonċernat, skond l-Artikolu 13(2) tar-Regolament (KE) Nru 968/2006,
ADOTTAT DIN ID-DEĊIŻJONI:
Artikolu 1
L-ammonti, għal kull Stat Membru kkonċernat, ta’ l-għajnuna għad-diversifikazzjoni u ta’ l-għajnuna addizzjonali għad-diversifikazzjoni stipulati rispettivament fl-Artikoli 6 u 7 tar-Regolament (KE) Nru 320/2006, kif stipulati għall-kwoti rrinunzjati fis-sena tas-suq 2007/2008, huma mniżżlin fl-Anness ta’ din id-Deċiżjoni.
Artikolu 2
Din id-Deċiżjoni hija indirizzata lir-Repubblika Ċeka, lir-Repubblika Ellenika, lir-Renju ta’ Spanja, lir-Repubblika Taljana, lir-Repubblika tal-Latvja, lir-Repubblika ta’ l-Ungerija, lir-Repubblika tal-Portugall, lir-Repubblika tas-Slovenja, lir-Repubblika Slovakka u lir-Repubblika Finlandiża.
Magħmul fi Brussell, 23 ta’ April 2007.